text: [{"text_idx": "#000003", "text": "Lykkenborg er heiti a\u0301 ny\u0301skriva\u00f0um leikverki, sum leikbo\u0301lkurin Det Fero\u0308sche Compagnie hevur arbeitt vi\u00f0 i\u0301 n\u00f8kur a\u0301r. Mikukv\u00f8ldi\u00f0 1. juni var\u00f0 leikurin frumsy\u0301ndur i\u0301 Listastovuni i\u0301 Mi\u00f0va\u0301gi, og si\u0301\u00f0an hava 14 sy\u0301ningar veri\u00f0 i\u0301 tveimum umf\u00f8rum, og hava allar sy\u0301ningarnar veri\u00f0 u\u0301tseldar. Leikurin fekk 6 av 6 m\u00f8guligum stj\u00f8rnum i\u0301 mentanarsendingini No\u0301n, fra\u0301 Su\u0301sonnu To\u0301rgar\u00f0 og Katrin Joensen-N\u00e6s. Tri\u00f0ja og seinasta umfar av sy\u0301ningum byrja leygarkv\u00f8ldi\u00f0 30. juli i\u0301 Listastovuni i\u0301 Mi\u00f0va\u0301gi."}, {"text_idx": "#000004", "text": "Lykkenborg er s\u00f8gan um ein f\u00f8royskan original. Leikurin er skriva\u00f0ur vi\u00f0 i\u0301bla\u0301stri u\u0301r li\u0301vinum hja\u0301 Po\u0301l Jo\u0301hannus Poulsen, eyknevndur Lykken, sum vaks upp u\u0301ti a\u0301 bygd i\u0301 fiskivinnusamfelagnum. Hann var ikki sum hini. Hugur hansara var \u00f8\u00f0rvi\u0301si og heldi i\u0301mo\u0301ti listaligum arbei\u00f0i. S\u00f8gan er um, hvussu hann treiska\u00f0ist og, i\u0301mo\u0301ti \u00f8llum br\u00f8gdum, megna\u00f0i at byggja listaverki\u00f0 Lykkenborg - eina villiniborg, sum var so sto\u0301r i\u0301 vavi, at tann, i\u00f0 sa\u0301 hana, misti ondina, og so fl\u00f8kjalig, at ta\u00f0 seg\u00f0ist, at tann, i\u00f0 h\u00e6tta\u00f0i s\u00e6r at fara inn i\u0301 hana, kom onganti\u0301\u00f0 u\u0301t aftur."}, {"text_idx": "#000006", "text": "Endama\u0301li\u00f0 vi\u00f0 at siga s\u00f8guna um Po\u0301l Jo\u0301hannus Poulsen er at fa\u0301a listamannin rita\u00f0an inn i\u0301 listas\u00f8gu F\u00f8roya, og fa\u0301a Lykkenborg, sto\u0301rverk hansara, endurreist sum ta\u00f0 ty\u0301dningarmikla listaverki\u00f0 ta\u00f0 var."}, {"text_idx": "#000007", "text": "Talan er um ein minimalistiskan intimleik, har \u00f8ll s\u00f8gan fer fram beint fyri n\u00f8sini a\u0301 teimum a\u0301lei\u00f0 fimmti perso\u0301nunum, i\u00f0 sleppa inn til hv\u00f8rja sy\u0301ning. Ta\u00f0 er Bu\u0301i Dam, sum hevur skriva\u00f0 leikriti\u00f0 og leikstjo\u0301rnar. Kristina S\u00f8rensen Ougaard sp\u00e6lir allar leiklutirnar a\u0301 palli, og Da\u0301njal a\u0301 Neystab\u00f8 er to\u0301nasmi\u00f0ur og hevur ljo\u0301\u00f0myndina um hendi. Pallmyndina hevur Sa\u0301mal Blak sni\u00f0givi\u00f0. Bu\u0301i Rouch er koreografur og hja\u0301lparleikstjo\u0301ri, og Urd Johannesen er framlei\u00f0ari."}, {"text_idx": "#000008", "text": "Um verk\u00e6tlanina sigur Kristina S\u00f8rensen Ougaard: \u201cBu\u0301i og eg hava gj\u00f8rt eina ru\u0301gvu av kanningararbei\u00f0i. Vit hava lisi\u00f0 um ti\u0301\u00f0ina og samfelagi\u00f0, sum Po\u0301l Jo\u0301hannus var partur av og tosa\u00f0 vi\u00f0 heimildarfo\u0301lk i\u0301 Mi\u00f0va\u0301gi. Hesa vitanina hava vit blanda\u00f0 saman vi\u00f0 ein fiktivan heim.\""}, {"text_idx": "#000009", "text": "Bu\u0301i leggur aftrat: \"S\u00f8gurnar um Lykkenborg og listamannin Po\u0301l Jo\u0301hannus Poulsen eru no\u0301gvar i\u0301 tali, og fleiri teirra eru r\u00e6ttiliga o\u0301tru\u0301ligar. Ti\u0301 hava vit hava valt at skapa eina s\u00f8gu, sum er ein samanrenning av veruleika og fiktio\u0301n.\""}]